Jabarkan Tahun-tahun awal dari William Crookes dalam bahasa melayu

William Crookes telah dilahirkan di London. Beliau merupakan anak sulung daripada 16 orang adik beradik. Bapanya Joseph Crookes merupakan seorang tukang jahit dari utara yang tinggal dengan isteri keduanya, Mary Scott.

Dari 1850 hingga 1854, beliau menjadi pembantu di Kolej Kimia Diraja, dan kemudiannya mengusahakan kajian aslinya, bukan dalam kimia organik yang mungkin boleh didorong oleh guru beliau, August Wilhelm von Hoffman, tetapi dalam sebatian-sebatian baru selenium. Ini menjadi tajuk kertas-kertas kerja pertamanya yang diterbitkan pada 1851. Beliau bekerja dalam satu jabatan di Balai Cerap Radcliffe di Oxford pada tahun 1854, dan pada 1855 beliau dilantik sebagai pensyarah kimia di Kolej Latihan Diocesan Chester. Pada tahun 1856, beliau mengahwini Ellen, anak kepada William Humphrey dari Darlington dan kemudian mempunyai tiga orang anak lelaki dan seorang anak perempuan. Beliau berkahwin dan tinggal di London, dan banyak mengusahakan kajian sendiri. Pada 1859, beliau mengasaskan Chemical News, majalah sains yang disuntingnya selama bertahun-tahun dan menggunakan bahasa yang kurang formal berbanding jurnal-jurnal biasa pertubuhan saintifik.